b'\n_START_ARTICLE_\nTeklanika River\n_START_SECTION_\nI popul\xc3\xa6rkultur\n_START_PARAGRAPH_\nI Jon Krakauers bog Ind i vildmarken (p\xc3\xa5 engelsk Into the Wild) bliver Teklanika River beskrevet som et Rubicon for den amerikanske eventyrer Christopher McCandless. Siden hans ber\xc3\xb8mmelse har floden vist sig som en forhindring i mange vandreres fors\xc3\xb8g p\xc3\xa5 at n\xc3\xa5 over vandet til omr\xc3\xa5det og den efterladte bus hvor McCandless levede og d\xc3\xb8de._NEWLINE_I august 2010 omkom den schweiziske hiker Claire Ackermann i et fors\xc3\xb8g p\xc3\xa5 at krydse Teklanika River ved hj\xc3\xa6lp af et reb som tidligere vandrende havde fastgjort til et tr\xc3\xa6 p\xc3\xa5 hver side af floden. P\xc3\xa5 trods af at hun druknede p\xc3\xa5 statsligt omr\xc3\xa5de, blev Ackermann trukket p\xc3\xa5 land af sin franske k\xc3\xa6reste et kort stykke l\xc3\xa6ngere nede af floden, et omr\xc3\xa5de der juridisk h\xc3\xb8rer under Danali National Parks omr\xc3\xa5de, hvilket udl\xc3\xb8ste en tvist mellem jurisdiktioner fra henholdsvis nationalparkens betjente og det statslige politi.'